**Lāpstiņa** (*scapula*) ir augšējās ekstremitātes plecu joslas kauls, kas savieno augšdelma kaulu ar atslēgas kaulu. Lāpstiņa atrodas laterāli no mugurkaula un piekļaujas krūškurvja ārējai virsmai no mugurpuses (2.-7. ribai). Tai ir trīsstūra forma un kopā ar atslēgas kaulu veido nenoslēgtu kaulu gredzenu.

Uzbūve
------

Lāpstiņa ir plakanais kauls, tādēļ tai ir 2 virsmas, 3 malas un 3 stūri.

### Virsmas

**Ribu virsma** (*Facies costalis*), jeb priekšējā virsma ir nedaudz ieliekta un izveido zemlāpstiņas bedri (*fossa subscapularis*). Uz šīs kaula virsmas ir vairākas rievas, pie kurām stiprinās muskuļu cīpslas. Šajā bedrē atrodas zemlāpstiņas muskulis.

**Mugurējā virsma** (*Facies dorsalis*) ir nedaudz izliekta un lāpstiņas šķautne (spina scapulae) sadala to divās daļās - virsšķautnes bedrē (*fossa supraspinata*) un zemšķautnes bedrē (*fossa infraspinata*), no abu bedrīšu virsmām sākas tāda paša nosaukuma muskuļi. Šķautne stiepjas no lāpstiņas mediālās malas uz tās laterālo stūri, tās laterālajā galā ir saplacināts pleca paugurs (*acromion*) un uz tā priekšējās virsmas ir locītavas virsma (*facies articularis acromii*). Plauca paugura ārējā mala ir nedaudz izvirzīta un to var sataustīt caur ādu.

### Malas

Lāpstiņai ir 3 malas - **mediālā mala** (*margo medialis*), **laterālā mala** (*margo lateralis*) un **augšējā mala** (*margo superior*). Uz augšējās malas atrodas lāpstiņas ierobs (*incisura scapulae*). No augšējās malas virs sānu stūra, uz priekšu no pleca izauguma, paceļas vēl viens spēcīgs izaugums - knābjveida izaugums (*processus coracoideus*), kas virzās uz priekšu un uz leju. Pie tā stiprinās saites un muskuļi, kas fiksē pleca locītavu.

### Stūri

Lāpstiņai ir 3 stūri - **apakšējais stūris** (*angulus inferior*), **augšējais stūris** (*angulus superior*) un **laterālais stūris** (*angulus lateralis*). Laterālais stūris ir uzbiezināts un uz tā atrodas locītavas iedobums (*cavitas glenoidalis*), kas artikulē ar augšdelma kaula galvu, veidojot pleca locītavu. Virs locītavas dobuma no augšējā malas atiet knābjveida izaugums (*processus coracoideus*).

Attēli
------

* Lāpstiņa un tās skrimšļi.Lāpstiņa un tās skrimšļi.
* Ribu virsma.Ribu virsma.
* Mugurējā virsma.Mugurējā virsma.
* Laterālā lāpstiņas mala.Laterālā lāpstiņas mala.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Anatomija |
| --- |
|  |
| Orgānu sistēmas | 
* Asinsrites orgānu sistēma
* Balsta un kustību orgānu sistēma
* Elpošanas orgānu sistēma
* Endokrīnā sistēma
* Gremošanas orgānu sistēma
* Imūnsistēma
	+ Limfātiskā sistēma
* Izvadorgānu sistēma
* Maņu orgānu sistēma
* Nervu sistēma
* Reproduktīvā sistēma
* Segaudi
* Urīnorgānu sistēma

 |
|  |
| Orgāni | 
* Acs
* Aknas
* Auss
* Āda
* Balsene
* Deguns
* Dzimumorgāni
* Kuņģis
* Liesa
* Mēle
* Nieres
* Olnīca
* Placenta
* Plaušas
* Sirds
* Smadzenes
* Vairogdziedzeris
* Virsnieres
* Zarnas

 |
|  |
| Kauli | 
* Atslēgas kauls
* Augšdelma kauls
* Augšstilba kauls
* Elkoņa kauls
* Galvaskauss
* Gūžas kauls
* Krūšu kauls
* Lāpstiņa
* Lielais lielkauls
* Mugurkauls
* Ribas
* Skriemeļi
* Spieķkauls

 |
|  |
| Dziedzeri | 
* Aizkuņģa dziedzeris
* Dzimumdziedzeri
* Epifīze
* Epitēlijķermenīši
* Hipofīze
* Siekalu dziedzeri
* Vairogdziedzeris
* Virsnieres

 |
|  |
| Audi | 
* Epitēlijaudi
* Muskuļaudi
* Nervu audi
* Saistaudi

 |
|  |
| Ķermeņa daļas | 
* Galva
* Iegurnis
* Kakls
* Kāja
* Krūškurvis
* Mugura
* Mute
* Roka
* Seja
* Vēders

 |
|  |
| Citas vienības | 
* Artērijas
* Diafragma
* Gremošanas trakts
* Lūpas
* Mati
* Nervs
* Pleira
* Skelets
* Vēdera dobums
* Vēderplēve
* Vēnas

 |

 |